ஆனால், இந்த விவகாரத்தில் எடப்பாடி பழனிசாமி தரப்பின் கருத்து வேறாக இருக்கிறது. இதுகுறித்து நம்மிடம் பேசிய அ.தி.மு.க-வின் மூத்த நிர்வாகி ஒருவர், 'இந்த அரசுக்கு எதிராக ஏதாவது நடக்காதா என சிலர் எதிர்பார்த்துக் காத்திருக்கின்றனர். அதன் வெளிப்பாடாகத்தான் தமிழக பா.ஜ.க-வினர் பேசி வருகின்றனர். ஆர்.கே.நகர் தேர்தல் தோல்விக்குப் பிறகு ஆடிட்டர் குருமூர்த்தி, அரசுக்கு எதிராக சில விஷயங்களைப் பேசினார். இதே நிலைப்பாட்டை தமிழக பா.ஜ.க நிர்வாகிகள் சிலர் எடுத்துள்ளனர். அதிகாரத்தில் பன்னீர்செல்வத்துக்கும் எடப்பாடி பழனிசாமிக்கும் இடையில் உரசல் ஏற்பட்டுள்ளதாகவும் சிலர் பேசத் தொடங்கியுள்ளனர். இதை, முதல்வர் அலுவலகம் பெரிதாக எடுத்துக்கொள்ளவில்லை.